
ΤΕΥΧΟΣ ΔΕΥΤΕΡΟ Αρ. Φύλλου 1537 

15 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδρομή των Δικτύων Διανομής Φυσικού Αερίου Μέ¬ 
σης και Χαμηλής Πίεσης (πίεση < 19 όαι - ) εντός του 
οδικού δικτύου στην Ευρύτερη Περιοχή Σερρών 


της Νομαρχιακής Αυτοδιοίκησης Σερρών. 1 

Ένταξη των Μονάδων Ψυχικής Υγείας στους Τομείς 

Ψυχικής Υγείας (Το.Ψ.Υ.) Αττικής. 2 

Κατάρτιση των πολιτικών και ποινικών τμημάτων του 
Αρείου πάγου για το δικαστικό έτος 2004 - 2005... 3 

Δικαιολογητικά και διαδικασία έκδοσης άδειας λει¬ 
τουργίας γραφείων ιδιωτικών ερευνών και άδειας 

εργασίας του προσωπικού αυτών. 4 

Συμπλήρωση του καταλόγου Εκπαιδευτών για την εκ¬ 


παίδευση του προσωπικού που θα προσληφθεί 
στην Αρχή Διασφάλισης του Απορρήτου των Επι¬ 
κοινωνιών. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην αρ. 87157/2.9.2004 από¬ 
φαση του Υπουργού Υγείας και Κοινωνικής Αλλη¬ 
λεγγύης . 6 


ΑΠΟΦΑΣΕΙ Σ 

Αριθ. Δ3/12766 (1) 

Διαδρομή των Δικτύων Διανομής Φυσικού Αερίου Μέσης 
και Χαμηλής Πίεσης (πίεση < 19 άατ) εντός του οδικού 
δικτύου στην Ευρύτερη Περιοχή Σερρών της Νομαρ¬ 
χιακής Αυτοδιοίκησης Σερρών. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη, 

1. Το άρθρο 7, παραγρ. 3, του Ν. 2364/1995 (ΦΕΚ 
252/Α/6.12.1995), όπως τροποποιήθηκε και συμπληρώ¬ 
θηκε με το άρθρο 34, πσραγρ. 2 του Ν. 2992/2002 (ΦΕΚ 
54/Α/20.3.2002) «Σύσταση του Σώματος Ενεργειακού 
Ελέγχου και Σχεδιασμού. Εισαγωγή, μεταφορά, εμπορία 
και διανομή φυσικού αερίου και άλλες διατάξεις». 

2. Το άρθρο 4, εδάφιο Ια, του Ν. 1929/1991 (ΦΕΚ 19/Α/ 


15.2.91), όπως τροποποιήθηκε και συμπληρώθηκε με το 
άρθρο 19, παράγραφος 1, του Ν. 2081/1992 (ΦΕΚ 
154/Α/10.9.1992) και το άρθρο 14, παράγραφος 6, του 
Ν. 2289/1995 (ΦΕΚ 27/Α/8.2.1995) «Διαρρυθμίσεις στον 
ενιαίο ειδικό φόρο κατανάλωσης των πετρελαιοειδών 
προϊόντων και άλλες διατάξεις». 

3. Τα άρθρα 3 και 4 του Ν. 1650/1986 (ΦΕΚ 160/Α/ 
16.10.1986), όπως τροποποιήθηκαν και συμπληρώθηκαν 
με τα άρθρα 1 και 2 του Ν. 3010/2002 (ΦΕΚ 91/Α/ 
25.4.2002), «Προστασία του Περιβάλλοντος» (ΦΕΚ 1022/ 
Β/5.8.2002). 

4. Την υπ’ αριθμ. ΗΠ: 15393/2332/5.8.2002 Κοινή Από¬ 
φαση των Υπουργών Οικονομίας και Οικονομικών -Περι¬ 
βάλλοντος, Χωροταξίας και Δημοσίων Έργων (ΦΕΚ 
1022/Β/5.8.2002) «Κατάταξη δημόσιων και ιδιωτικών έρ¬ 
γων και δραστηριοτήτων σε κατηγορίες σύμφωνα με το 
άρθρο 3 του Ν. 1650/1986 όπως αντικαταστάθηκε με το 
άρθρο 1 του Ν. 3010/2002 «Εναρμόνισητου Ν. 1650/1986 
με τις οδηγίες 97/11/ΕΕ και 96/61/ΕΕκ.ά».(Α' 91)». 

5. Την υπ’ αριθμ. Δ15/Α/Φ.19/ΟΙΚ. 24.3.2004 (ΦΕΚ 
528/Β/25.02.2004) Απόφαση (ανάθεση αρμοδιοτήτων 
στους Υφυπουργούς Ανάπτυξης Γεώργιο Σαλαγκούδη 
και Ιωάννη Παπαθανασίου), αποφασίζουμε: 

α) Ορίζουμε την διαδρομή και εγκατάσταση των Δι¬ 
κτύων Διανομής φυσικού Αερίου Μέσης και Χαμηλής Πίε¬ 
σης (Πίεση < 19 άαή εντός του οδικού δικτύου στην Ευ¬ 
ρύτερη Περιοχή Σερρών της Νομαρχιακής Αυτοδιοίκη¬ 
σης Σερρών, όπως αυτή έχει προσδιορισθεί και 
απεικονίζεται στο ακόλουθο συνημμένο στην παρούσα 
σχέδιο της ΔΕΠΑ υπ’ αριθμ. 3ΕΒΒΕ8 ΝΕΤ 5 - Θϋ 01/κ = 
1:20000/Αναθ. 0/13.7.2004. 

β) Με την παρούσα απόφαση εγκατάστασης των παρα¬ 
πάνω Δικτύων Διανομής Φυσικού Αερίου εγκρίνεται η 
άμεση έναρξη κατασκευής των Δικτύων αυτών και οποια¬ 
δήποτε εκκρεμοδικία δεν την αναστέλλει. 

γ) Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΣΑΛΑΓΚΟΥΔΗΣ 

Αριθ.Υδα/Γ.Π.οικ. 99725 (2) 

Ένταξη των Μονάδων Ψυχικής Υγείας στους Τομείς Ψυ¬ 
χικής Υγείας (Το.Ψ.Υ.) Αττικής. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π.Δ/τος 95/2000 (ΦΕΚ 76/τ.Α'/ 
10.3.2000) «Οργανισμόςτου Υπουργείου Υγείας και Πρό¬ 
νοιας» όπως διορθώθηκε στο ΦΕΚ 123/τ.Α'/ 24.4.2000. 

2. Τις διατάξεις του Ν. 2716/1999 (ΦΕΚ 96/τ.Α'/ 
17.5.1999) «Ανάπτυξη και Εκσυγχρονισμός των Υπηρε¬ 
σιών Ψυχικής Υγείας και άλλες διατάξεις». 

3. Τις διατάξεις των Οργανισμών των Ψυχιατρικών Νο¬ 
σοκομείων και των Γενικών Νοσοκομείων της χώρας. 

4. Τιςαριθμ. 12της 169ης Ολομελ./20.9.2001 και13της 
189ης Ολομ./15.1.2004 αποφάσεις του Κεντρικού Συμ¬ 
βουλίου Υγείας (ΚΕ.Σ.Υ.) «Τομεοποίηση Ψυχιατρικών 
Υπηρεσιών και Υπηρεσιών Ψυχικής Υγείας Αττικής». 

5. Το Π.Δ./γμα 121/10.3.2004 (ΦΕΚ 84/τ.Α'/10.3.2004) 
«Διορισμός Υπουργών και Υφυπουργών». 

6. Την υπ’ αριθμ. 459/Γ.Π. οικ. 61133/21.6.2004 του 
Υπουργού Υγείας & Κοινωνικής Αλληλεγγύης «Σύσταση 
Τομέων Ψυχικής Υγείας (Το.Ψ.Υ.) Αττικής» (ΦΕΚ 
937/τ.Β'/23.6.2004). 

7. Το γεγονός ότι η έκδοση της παρούσας απόφασης 
δενπροκαλεί δαπάνη, αποφασίζουμε: 

Εντάσσονται στους 12 Τομείς Ψυχικής Υγείας Αττικής 
οι Μονάδες Ψυχικής Υγείας ως ακολούθως: 

1ος Το. Ψ.Υ. Αττικής 

α) Το Ψυχιατρικό Τμήμα του Γενικού Νοσοκομείου Νί¬ 
καιας. 

β) Το Ψυχιατρικό Τμήμα του Πανεπιστημιακού Γενικού 
Νοσοκομείου Δυτικής Αττικής «ΑΤΤΙΚΟΝ». 

γ) Το Κέντρο Ψυχικής Υγιεινής -παράρτημα- Αιγάλεω. 

δ) Το Ψυχιατρικό Νοσοκομείο Αττικής «Δρομοκάίτειο», 
με διάθεση 40 κλινών. 

ε) Δύο (2) ξενώνες («ΟΡΑΜΑ» και «ΝΙΚΗ») του Ψυχια¬ 
τρικού Νοσοκομείου Αττικής «Δρομοκάίτειο» στην Νί¬ 
καια, Μιαούλη 24, και Παλαιολόγου 36 στον Κορυδαλλό 
του προγράμματος Α' Φάση Ψυχαργώς. 

στ) Δύο (2) Οικοτροφεία («ΙΡΙΣ» και «ΑΝΑΖΗΤΗΣΗ») του 
Ψυχιατρικού Νοσοκομείου Αττικής στον Κορυδαλλό (Αρ- 
καδίου 23) και τη Νεάπολη (Περικλέους 56) του Προ¬ 
γράμματος «Ειδική Δράση» και Α' Φάση Ψυχαργώς αντί¬ 
στοιχα. 

ζ) Ένας (1) ξενώνας του Ψυχιατρικού Νοσοκομείου Ατ¬ 
τικής στον Κορυδαλλό (Αγ. Γεωργίου 88 και Ζάππα) Προ¬ 
γράμματος του ΚΑΝ. (ΕΟΚ) 815/1984. 

η) Ένας (1) ξενώναςτου Ψυχιατρικού Νοσοκομείου Ατ¬ 
τικής στην Αγία Βαρβάρα (Αθανασίου Διάκου 36) του 
Προγράμματος «Ειδική Δράση». 

θ) Ένας (1) ξενώναςτου Κέντρου Ψυχικής Υγιεινής στο 
Αιγάλεω (Θηβών και Αριστοβούλου 22) του Ειδικού Προ¬ 
γράμματος «Λέρος». 

2ος Το. Ψ.Υ. Αττικής 

α) Το Κέντρο Ψυχικής Υγιεινής - παράρτημα Πειραιά. 

β) Το Ψυχιατρικό Τμήμα του Γενικού Νοσοκομείου Νί¬ 
καιας. 


γ) Το Ψυχιατρικό Νοσοκομείο Αττικής «Δρομοκάίτειο», 
με διάθεση 40 κλινών. 

δ)Ένα οικοτροφείο της Ε.Κ.Ψ.Ψ.Υ στην Καστέλα (Μεσ¬ 
σηνίας 20) του προγράμματος Β' Φάση Ψυχαργώς. 

3ος Το. Ψ.Υ. Αττικής. 

α) Το Ψυχιατρικό Τμήμα του Γενικού Νοσοκομείου 
Ελευσίνας «Θριάσιο». 

β) Το Κέντρο Ψυχικής Υγείας Περιστεριού του Ψυχια¬ 
τρικού Νοσοκομείου Αττικής. 

γ) Το Ψυχιατρικό Νοσοκομείο Αττικής με διάθεση 40 
κλινών. 

δ) Δύο ξενώνες του Ψυχιατρικού Νοσοκομείου Αττικής 
«ΜΕΤΑΒΑΣΗ» και «ΑΜΑΛΘΕΙΑ» στο Περιστέρι (Δωδεκα- 
νήσου 59 και Αχαιός 4 αντίστοιχα) του Προγράμματος Α' 
Φάση Ψυχαργώς. 

ε) Το Οικοτροφείο «ΙΠΠΟΚΡΑΤΗΣ Ι»της αστικής μη κερ¬ 
δοσκοπικής εταιρείας «Κοινωνικές Συνεταιριστικές Δρα¬ 
στηριότητες Ευπαθών Ομάδων "ΈΔΡΑ"» στο Ίλιον (Ελαι- 
ών 126) του προγράμματος «Β' Φάση Ψυχαργώς». 

στ) Ένα (1) Οικοτροφείο της εταιρείας Ψυχοκοινωνι- 
κής-Κινητικής Αποκατάστασης και Μέριμνας Υγείας στον 
Ασπρόπυργο (Σαχτούρη 27Α) του Προγράμματος Β'Φά- 
ση Ψυχαργώς. 

ζ) Ένα (1) Οικοτροφείο της Αστικής μη κερδοσκοπικής 
εταιρείας ΚΛΙΜΑΚΑ στα Άνω Λιόσια (Σφακίων 11-13) του 
προγράμματος Β'Φάση Ψυχαργώς. 

η) Ένα (1) οικοτροφείο Ιπποκράτης II της Εταιρείας 
«ΕΔΡΑ» (Αρκαδίας 43 και Κορυτσάς 42 Περιστέρι) του 
προγράμματος «Β'Φάση Ψυχαργώς». 

4ος Το. Ψ.Υ. Αττικής. 

α) Το Ψυχιατρικό Τμήμα του Γενικού Νοσοκομείου Ν. 
Ιωνίας «Η Αγία Όλγα». 

β) Το Κέντρο Ψυχικής Υγείας του Ψ.Ν.Α. Περιστεριού 
και Αγίων Αναργύρων. 

γ) Το Ψυχιατρικό Νοσοκομείο Αττικής με διάθεση 40 
κλινών. 

δ) Δύο (2) Ξενώνες της Ε.Π.Ι.Ψ.Υ.(Ζησίου 25 και Βουτυ¬ 
ρά 11) στα Κάτω Πατήσια, των Προγραμμάτων Λέρος II 
και ΠΑΥΔ. 

ε) Δύο (2) Οικοτροφεία του Ψ.Ν.Α (Κουρμούλη 23 Κάτω 
Πατήσια και Βίτσιου 65 Ηράκλειο) του προγράμματος Β' 
Φάση Ψυχαργώς. 

ζ) Ένας (1) ξενώνας «Το Όνειρο» του Ψ.Ν.Α «Δρομο- 
κάίτειο» (Καραμήτσα 7, Πατήσια) του προγράμματος Α' 
Φάση Ψυχαργώς. 

η) Ένας (1) ξενώναςτου Ψ.Ν.Α Βασιλικών καιΔημοσθέ- 
νους 93 Κολωνόςτου Προγράμματος 815/1984 (ΕΟΚ). 

θ) Ένα (1) Οικοτροφείο της Εταιρείας «ΚΛΙΜΑΚΑ» 
Βουλγαροκτόνου 43 Μενίδι του προγράμματος Β'Φάση 
Ψυχαργώς. 

5ος Το. Ψ.Υ. Αττικής 

α) Το Ψυχιατρικό Τμήμα του Γ ενικού Νοσοκομείου Αττι¬ 
κής «Σισμανόγλειο». 

β) Το Κέντρο Ψυχικής Υγείας Χαλανδρίου του Γ.Ν.Α. «Γ. 
Γεννηματάς». 

γ) Το Ψ.Ν.Α., με διάθεση 40 κλινών, και 
δ) Ένα (1) Οικοτροφείο της Ε.Π.Α.Ψ.Υ. στην Παλαιά Πε¬ 
ντέλη (Αναστασίου Σκούφου 6) του Προγράμματος Άμε¬ 
σης Υποστήριξης Δρομοκάίτείου (Π.Α.Υ.Δ.). 

6ος Το. Ψ.Υ. Αττικής 

α) Το Κέντρο Ψυχικής Υγείας Χαλανδρίου του Γενικού 
Νοσοκομείου Αθηνών «Γ. Γεννηματάς». 

β) Το Ψυχιατρικό Τμήμα του Γενικού Νοσοκομείο Αθη¬ 
νών. «Γ. Γεννηματάς». 

γ) Το Ψυχιατρικό Τμήμα Εφήβων και Νέωντου Γ.Ν.Α. «Γ. 
Γεννηματάς», και 
δ) Το Ψ.Ν.Α με διάθεση 40 κλινών, 
ε) Δύο (2) ξενώνες του ΨΝΑ (Αγίας Παρασκευής 61-63 
«ΑΡΜΟΝΙΑ» και Χελμού 3 στο Χαλάνδρι) του προγράμμα¬ 
τος « Ειδική Δράση». 

στ) Ένα (1) οικοτροφείο του ΨΝΑ (Ελ.Βενιζέλου 34, 
Παλλήνη) του προγράμματος «Ειδική Δράση». 

ζ) Τρεις (3) ξενώνες της ΕΨΥΠΕ (Κοινοτικό Σπίτι ΘΕΤΙΣ, 
28ης Οκτωβρίου, Νέο Ψυχικό του προγράμματος ΛΕ¬ 
ΡΟΣ, ΑΡΙΑΔΝΗ Τριφυλλίας 15 στο Χαλάνδρι και ΟΔΥΣΣΕ- 
ΑΣ Φιλίππου 39 στο Χαλάνδρι, του προγράμματος Άμε¬ 
σης Υποστήριξης Δρομοκαϊτείου ΠΑΥΔ). 

η) Ένα Οικοτροφείο της Ψυχογηριατρικής Εταιρείας 
«Ο ΝΕΣΤΩΡ» και (Αίαντος 4) Χαλάνδρι του προγράμμα¬ 
τος Β' Φάση Ψυχαργώς του Ε.Π. Υγεία-Πρόνοια. 

θ) Ένα (1) Οικοτροφείο της Εταιρείας «ΙΡΙΣ» (Μαραθω¬ 
νοδρόμων 13 Π. Ψυχικό) του προγράμματος Β' Φάση Ψυ- 
χαργώς. 

ι) Ειδική Μονάδα Αποκατάστασης και Επαγγελματικής 
Επανένταξης του ΕΠΙΨΥ στου Παπάγου. 

7ος Το. Ψ.Υ. Αττικής. 

α) Το Ψυχιατρικό Τμήμα του Γ.Ν.Ν.Θ.Α. «Σωτηρία», 
β) Το Κέντρο Ψυχικής Υγιεινής. 

γ) Το Ψυχιατρικό Νοσοκομείο Αττικής με διάθεση 40 
κλινών. 

δ) Δύο(2) Ξενώνες του Ψ.Ν.Α (Αγίου Μελετίου 149 και 
Αριστομένους και Ίμβρου 8 Αθήνα, του Προγράμματος Β' 
Φάση Ψυχαργώς. 

ε) Ένα (1) οικοτροφείο του Ψ.Ν.Α Πτολεμαίου 6, Λα- 
μπρινή του Προγράμματος Β' Φάση Ψυχαργώς. 

ζ) Ένα (1) οικοτροφείο της εταιρείας ΙΡΙΣ, Αιγίνης 16 και 
Κυψέλης του Προγράμματος Β' Φάση Ψυχαργώς. 

8ος Το. Ψ.Υ. Αττικής. 

α) Το Ψυχιατρικό Τμήμα του Γενικού Νοσοκομείου Νο¬ 
σημάτων Θώρακος Αθηνών «Σωτηρία». 

β) Το Ψυχιατρικό Τμήμα του Περιφερειακού Γενικού 
Νοσοκομείου Αθηνών «Κοργιαλένειο Μπενάκειο Ε.Ε.Σ.» 

γ) Το Κέντρο Ψυχικής Υγείας Ζωγράφου του τμήματος 
Νοσηλευτικής Σχολής του Πανεπιστημίου Αθηνών, 
δ) Το Ψ.Ν.Α. με διάθεση 40 κλινών. 

9ος Το. Ψ.Υ. Αττικής 

α) Η Ψυχιατρική Κλινικήτου Πανεπιστημίου Αθηνών στο 
Αιγινήτειο Νοσοκομείο (με διάθεση 22 κλινών που καλύ¬ 
πτουν και τις ανάγκες του 11ου Τομέα). 

β) Το Ψυχιατρικό Τμήμα του Γ.Ν. Αθηνών «Ο Ευαγγελι¬ 
σμός». 

γ) Το Κέντρο Ψυχικής Υγιεινής. 

δ) Έξι (6) ξενώνες του Ψ.Ν.Α στην Αθήνα του Προγράμ¬ 
ματος «Ειδική Δράση»: 

«ΣΕΜΕΛΗ» ξενώνας Φερρών 38. 

«ΑΙΘΡΙΑ» ξενώνας Μαιζώνος 74, ξενώνας Φλωρίνης 1 & 
Αχαρνών, ξενώνας Σκυλίτση 14 Π.Άρεως. 

«ΤΑΫΓΕΤΗ» ξενώνας Αλκαμένους 104 & Πιπίνου, ξενώ¬ 
νας Χέυδεν 29. 

ε) Δύο (2) ξενώνεςτου Ψ.Ν.Α στην Αθήνα «ΝΕΦΕΛΗ» και 
«ΕΣΤΙΑ» Μυλλέρου 71 του προγράμματος Α' Φάση Ψυ- 
χαργώς. 

στ) Ένας (1) =ενώνας «ΠΥΛΗ» και ένα (1) οικοτροφείο 
«ΕΝ ΑΡΧΗ» του Ψ.Ν.Α στην Καλλιθέα (Ιφιγένειας 55) του 
προγράμματος Α' Φάση Ψυχαργώς. 


ζ) Ένα (1) οικοτροφείο της Εταιρείας Κοινωνικής Ψυ¬ 
χιατρικής και Ψυχικής Υγείας στην Καλλιθέα (Ρ. Φεραίου 
36) του προγράμματος Β' Φάση Ψυχαργώς. 

η) Ένας (1) Ξενώνας του Ελληνικού Συμβουλίου για 
τους πρόσφυγες, Καβαλόττι 19, Κουκάκι Αθήνα. 

θ) Ένα (1) οικοτροφείο της Ψυχογηριατρικής Εταιρείας 
«Ο ΝΕΣΤΩΡ» Ιωάννου Σούτσου 12 Αθήνα. 

10ος Το. Ψ.Υ. Αττικής. 

α) Το Κέντρο Ψυχικής Υγείας Παγκρατίου του Γ.Ν.Α. 
«Ευαγγελισμός». 

β) Το Ψυχιατρικό Τμήμα του Γ.Ν. Αθηνών «Ευαγγελι¬ 
σμός». 

γ) Το Ψυχιατρικό Νοσοκομείο Αττικής «Δρομοκάίτειο» 
με διάθεση 40 κλινών. 

δ) Ένας (1) Ξενώνας της Εταιρείας «ΚΛΙΜΑΚΑ» Θ.Νέ- 
γρη 3 & Κοροζή Νέος Κόσμος του προγράμματος Άμεσης 
Υποστήριξης Δρομοκαϊτείου. 

11ος Το. Ψ.Υ. Αττικής. 

α) Το Κ.Ψ.Υ. Βύρωνα - Καισαριανής της Πανεπιστημια¬ 
κής Κλινικής του Αιγινητείου Νοσοκομείου. 

β) Η Ψυχιατρική Κλινική του Αιγινητείου Νοσοκομείου 
(με διάθεση 22 κλινών που εξυπηρετούν και τις ανάγκες 
του 9ου Το.Ψ.Υ.). 

γ) Το Ψυχιατρικό Τμήμα του Γενικού Νοσοκομείου Αθη¬ 
νών «Ευαγγελισμός». 

δ) Ένας (1) ξενώνας του Συλλόγου Οικογενειών για 
την Ψυχική Υγεία Αθηνών, Νεαπόλεως 9-11 στο Βύρωνα 
Αθήνα. 

12ος Το. Ψ.Υ. Αττικής 

α) Τα εξωτερικά ιατρεία και το Κέντρο Ημέρας του Γ ενι¬ 
κού Νοσοκομείου «Ασκληπιείο» Βούλας. 

β) Το Ψυχιατρικό Τμήμα του Γ.Ν. Αθηνών «Γ. Γεννημα¬ 
τάς». 

γ) Το Ψυχιατρικό Νοσοκομείο Αττικής «Δρομοκάίτειο», 
με διάθεση 40 κλινών. 

δ) Ξενώνας του Ψ.Ν.Α., (Αφροδίτης 112 Αργυρούπολη) 
του προγράμματος «Ειδική Δράση». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 4 Οκτωβρίου 2004 

οι ΥΠΟΥΡΓΟΙ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 

-*- 

Αριθ. 117711 (3) 

Κατάρτιση των πολιτικών και ποινικών τμημάτων του 
Αρείου πάγου για το δικαστικό έτος 2004 - 2005. 

ΑΡΕΙΟΣ ΠΑΓΟΣ 
ΟΛΟΜΕΛΕΙΑ 

ΠΡΑΚΤΙΚΑ ΚΑΙ ΑΠΟΦΑΣΗ 
Αριθμός 30/2004 

Σήμερα 23 Σεπτεμβρίου 2004, ημέρα Πέμπτη και ώρα 
13.00' στο κατάστημα του Αρείου Πάγου συνήλθε, ύστε¬ 
ρα από νόμιμη πρόσκληση, η, κατά τα άρθρα 90 του Συ¬ 
ντάγματος (όπως ισχύει μετά την πρόσφατη αναθεώρησή 
του με το Ζ' ψήφισμα) και 23 του Κώδικα Οργανισμού Δι¬ 
καστηρίων και Κατάστασης Δικαστικών Λειτουργών, Ολο¬ 
μέλεια στην οποία έλαβαν μέρος οι: Γεώργιος Κάπος - ει- 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 

σηγητής, πρόεδρος του Αρείου Πάγου, Δημήτριος Λινός, 
εισαγγελέας Αρείου Πάγου, Δημήτριος Σουλτανιάς, Θεό¬ 
δωρος Λαφαζάνος, Νικόλαος Γεωργίλης, Στυλιανός Πατε- 
ράκης, Αθανάσιος Κρητικός, Χαράλαμπος Γεωργακόπου- 
λος, Στυλιανός Μοσχολέας, Ρωμύλος Κεδίκογλου, αντι¬ 
πρόεδροι του Αρείου Πάγου, Αθανάσιος Ανδρεουλάκος, 
αντεισαγγελέας του Αρείου Πάγου, Ιωάννης Βερέτσος, 
Σπυρίδων Μπαρμπαστάθης, Νικόλαος Κασσαβέτης, Γε¬ 
ώργιος Ναυπλιώτης, Ανάργυρος Πλάτης, Σταμάτιος Για- 
κουμέλος, Κωνσταντίνος Μουλαγιάννης, Αλέξανδρος Κα- 
σιώλας, Ιωάννης Δαβίλλας, Πολύκαρπος Βούλγαρης, Νι¬ 
κόλαος Οικονομίδης, Γεώργιος Σαραντινός, Σπυρίδων 
Κολυβάς, Γεώργιος Αμελαδιώτης, Ελευθέριος Βορτσέ- 
λας, Εμμανουήλ Αντωνακάκης, αντεισαγγελείς του Αρείου 
Πάγου, Χρήστος Γεωργαντόπουλος, Γεώργιος Βούλγα¬ 
ρης, Δημήτριος Λοβέρδος, Αθανάσιος Γιωτάκος, Γεώρ¬ 
γιος Φώσκολος, Γεώργιος Χλαμπουτάκης, Νίκη Γιαννακά- 
κη, Δημήτριος Κυριτσάκης, Αχιλέας Νταφούλης, Αναστά¬ 
σιος - Φιλητάς Περίδης, Ανδρέας Μαρκάκης, Ελένη 
Μαραμαθά, Δημήτριος Κιτρίδης, Αθανάσιος Μπρίλλης, 
Βασίλειος Ρήγας, Μιχαήλ Μαργαρίτης, αρεοπαγίτες και 
Βασίλειος Μαρκής, αντεισαγγελέας του Αρείου Πάγου. 
Κωλύονται και δεν παρέστησαν οι λοιποί αντιπρόεδροι, 
αρεοπαγίτες και αντεισαγγελείς Αρείου Πάγου. 

Παραστάθηκε ως γραμματέας της Ολομέλειας η προϊ- 
σταμένη διεύθυνσης της γραμματείας του Αρείου Πάγου 
Βασιλική Σαμίου. 

Η Ολομέλεια συνήλθε σε Συμβούλιο προκειμένου να 
συμπληρώσει τη σύνθεση των πολιτικών και ποινικών τμη¬ 
μάτων του Αρείου Πάγου όπως αυτή αποφασίσθηκε στις 
24 Ιουνίου 2004 (απόφαση 19/2004), με την κατανομή στα 
τμήματα των νεοπροαχθέντων αντιπροέδρων του Αρείου 
Πάγου. 

Ακολούθησε ανταλλαγή γνωμών μεταξύ των μελών της 
Ολομέλειας, αναπτύχθηκαν οι απόψεις οι οποίες διαλαμ¬ 
βάνονται στο σκεπτικό και αποφασίστηκε η σύνθεση των 
τμημάτων όπως αναφέρεται στο διατακτικό. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Συμπληρώνοντας την 19/2004 απόφαση της Ολομέλει¬ 
ας σχετικά με την κατάρτιση των πολιτικών και ποινικών 
τμημάτων του Αρείου Πάγου κατά το προσεχές δικαστι¬ 
κό έτος 16.9.2004-30.6.2005, αποφασίζει την τοποθέτη¬ 
ση των εσχάτως προαχθέντων αντιπροέδρων Χαράλα¬ 
μπου Γεωργακόπουλου, Στυλιανού Μοσχολέα και Ρωμύ- 
λου Κεδίκογλου στα Τμήματα του Αρείου Πάγου ως 
εξής: α. Χαράλαμπος Γεωργακόπουλος ως πρόεδρος 
του Β1 Πολιτικού Τμήματος, β. Ο Ρωμύλος Κεδίκογλου 
ως πρόεδρος του Β2 Πολιτικού Τμήματος και γ. Ο Στυ¬ 
λιανός Μοσχολέας ως πρόεδρος: του μεν Πέμπτου (Ποι¬ 
νικού) Τμήματος μετά του ήδη τοποθετημένου σ’ αυτό 
αντιπροέδρου Νικολάου Γεωργίλη, του δε Έκτου (Ποινι¬ 
κού) Τμήματος μετάτου ήδη τοποθετημένου σ’ αυτό αντι¬ 
προέδρου Θεόδωρου Λαφαζάνου. Ο αντιπρόεδρος Στυ¬ 
λιανός Μοσχολέας θα προεδρεύει στο μεν Πέμπτο Τμήμα 
κατά την πρώτη του δικάσιμο εκάστου μηνάς, στο δε 
Έκτο κατάτηντελευταίατου δικάσιμο εκάστου μηνός. Ως 
προς τα λοιπά υπηρετούντο μέλη του Αρείου Πάγου θα 
ισχύσουν τα αποφασισθέντα με την προηγούμενη από¬ 
φαση της Ολομέλειας (19/2004). Συνεπώς η σύνθεση 
όλων των τμημάτων του Αρείου Πάγου για το δικαστικό 
έτος από 16.9.2004 έως 30.6.2005 είναι η αναφερόμενη 
στο διατακτικό της παρούσας. 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καταρτίζειτατμήματα, με κατανομή σε αυτά των μελών 
του Αρείου Πάγου, για το δικαστικό έτος 2004-2005, ως 
εξής: 

ΠΟΛΙΤΙΚΑ ΤΜΗΜΑΤΑ 

Α'ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος του Αρείου Πάγου, ως πρόεδρος και πέντε 
αρεοπαγίτες, ήτοι οι: Δημήτριος Σουλτανιάς, αντιπρόε¬ 
δρος του Αρείου Πάγου, ως πρόεδρος και 1)Ελευθέριος 
Τσακόπουλος, 2) Κωνσταντίνος Βαρδαβάκης, 3)1ωάννης 
Βερέτσος, 4)Χρήστος Γεωργαντόπουλος και 5)Μιχαήλ 
Μαργαρίτης, αρεοπαγίτες, ως μέλη του. 

ΒΊ ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος του Αρείου Πάγου, ως πρόεδρος και τέσ¬ 
σερεις αρεοπαγίτες, ήτοι οι: 1) Χαράλαμπος Γεωργακό- 
πουλος, αντιπρόεδρος του Αρείου Πάγου, ως πρόεδρος, 
και 1) Θεόδωρος Αποστολόπουλος, 2) Ιωάννης Δαβίλλας, 

3) Γεώργιος Αμελαδιώτης και 4) Νίκη Γιαννακάκη, αρεο¬ 
παγίτες, ως μέλη του. 

Β'2 ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος του Αρείου Πάγου, ως πρόεδρος και πέντε 
αρεοπαγίτες, ήτοι οι: Ρωμύλος Κεδίκογλου, αντιπρόε¬ 
δρος του Αρείου Πάγου, ως πρόεδρος και 1) Σπυρίδων 
Κολυβάς, 2) Ευάγγελος Σταυρουλάκης, 3) Δημήτριος Λο¬ 
βέρδος, 4) Γεώργιος Χλαμπουτάκης και 5) Αναστάσιος - 
Φιλητάς Περίδης, αρεοπαγίτες, ως μέλη του. 

Γ ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος του Αρείου Πάγου και ένας προεδρεύων αρεο¬ 
παγίτης, ως πρόεδροι και πέντε αρεοπαγίτες, ήτοι οι: 
Αχιλλέας Ζήσης, αντιπρόεδρος του Αρείου Πάγου και 
Σπυρίδων Γκιάφης, προεδρεύων αρεοπαγίτης, ως πρόε¬ 
δροι και 1) Κωνσταντίνος Μουλαγιάννης, 2) Αλέξανδρος 
Κασιώλας, 3) Χαράλαμπος Αντωνιάδης, 4) Γεώργιος Φώ¬ 
σκολος και 5) Βασίλειος Νικόπουλος, αρεοπαγίτες, ως 
μέλη του. 

Δ'ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος του Αρείου Πάγου, ως πρόεδρος και έξι αρεο¬ 
παγίτες, ήτοι οι: Στυλιανός Πατεράκης, αντιπρόεδρος 
του Αρείου Πάγου, ως πρόεδρος και 1) Ανάργυρος Πλα- 
τής, 2) Γεώργιος Βούλγαρης, 3) Δημήτριος Κυριτσάκης, 

4) Αχιλλέας Νταφούλης, 5) Ανδρέας Μαρκάκης και 6)Ελέ¬ 
νη Μαραμαθά, αρεοπαγίτες, ως μέλη του. 

Ζ' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος του Αρείου Πάγου, ως πρόεδρος και τέσσερις 
αρεοπαγίτες, ήτοι οι: Αθανάσιος Κρητικός, αντιπρόεδρος 
του Αρείου Πάγου, ως πρόεδρος και 1) Νικόλαος Κασσα¬ 
βέτης, 2) Νικόλαος Οικονομίδης, 3) Στέφανος Γαβράς και 
4) Αθανάσιος Γιωτάκος, αρεοπαγίτες, ως μέλη του. 

ΠΟΙΝΙΚΑ ΤΜΗΜΑΤΑ 

Ε' ΤΜΗΜΑ: Στο Τμήμα αυτό θα υπηρετήσουν δύο αντι¬ 
πρόεδροι του Αρείου Πάγου, ως πρόεδροι και πέντε αρε¬ 
οπαγίτες, ήτοι οι: Νικόλαος Γεωργίλης και Στυλιανός Μο¬ 
σχολέας, αντιπρόεδροι του Αρείου Πάγου, ως πρόεδροι 
και 1) Ανδρέας Μοσχανδρέου, 2) Γεώργιος Ναυπλιώτης, 

3) Πολύκαρπος Βούλγαρης, 4) Δημήτριος Κιτρίδης και 5) 
Αθανάσιος Μπρίλλης, αρεοπαγίτες, ως μέλη του. 

ΣΤ' ΤΜΗΜΑ: Στο Τμήμα αυτό θα υπηρετήσουν δύο αντι¬ 
πρόεδροι του Αρείου Πάγου, ως πρόεδροι και έξι αρεο¬ 
παγίτες, ήτοι οι: Θεόδωρος Λαφαζάνος και Στυλιανός 
Μοσχολέας, αντιπρόεδροι του Αρείου Πάγου, ως πρόε¬ 
δροι και 1) Θεόδωρος Μπάκας, 2) Σταμάτιος Γιακουμέ- 
λος, 3) Νικόλαος Συρόπουλος, 4) Γεώργιος Σαραντινός, 
5) Χρύσανθος Παπούλιας και 6) Βασίλειος Ρήγας, αρεο¬ 
παγίτες, ως μέλη του. 

Ο αντιπρόεδρος Στυλιανός Μοσχολέας θα προεδρεύει 
στο μεν Πέμπτο Τμήμα κατά την πρώτη του δικάσιμο εκά- 
στου μηνός, στο δε Έκτο κατά την τελευταία του δικάσι¬ 
μο εκάστου μηνός. 

Περαιτέρω, αποφασίσθηκε, ομόφωνα, ότι ως αναπλη¬ 
ρωτές Αρεοπαγίτες για κάθε τμήμα θα καλούνται οι εξής: 

1. Οι τρεις μη κωλυόμενοι νεότεροι αρεοπαγίτες του Γ 
τμήματος ως αναπληρωτές της σύνθεσης του Α' τμήμα¬ 
τος και αντίστροφα. 

2. Οιτρεις μη κωλυόμενοι νεότεροι αρεοπαγίτες του ΒΓ 
τμήματος ως αναπληρωτές της σύνθεσης του Β2' τμήμα¬ 
τος και αντίστροφα. 

3. Οιτρεις μη κωλυόμενοι νεότεροι αρεοπαγίτες του Ζ' 
τμήματος ως αναπληρωτές της σύνθεσης του Δ' τμήμα¬ 
τος και αντίστροφα. 

4. Οιτρεις μη κωλυόμενοι νεότεροι αρεοπαγίτες του Ε' 
Τμήματος ως αναπληρωτές της σύνθεσης του ΣΤ'Τμήμα¬ 
τος και αντίστροφα. 

Κρίθηκε, αποφασίστηκε και εκδόθηκε στην Αθήνα, στις 
22 Σεπτεμβρίου 2004. 

Αθήνα, 5 Οκτωβρίου 2004 

Ο Πρόεδρος 
ΓΕΩΡΓΙΟΣ ΚΑΠΟΣ 

-♦- 

Αριθ. 8516/8/16-α' (4) 

Δικαιολογητικά και διαδικασία έκδοσης άδειας λειτουρ¬ 
γίας γραφείων ιδιωτικών ερευνών και άδειας εργασίας 
του προσωπικού αυτών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 4 του άρθρου 11 του Ν. 2518/ 
1997 «Προϋποθέσεις λειτουργίας ιδιωτικών επιχειρήσε¬ 
ων παροχής υπηρεσιών ασφαλείας κ.λ.π.» (Α' 164), όπως 
το άρθρο αυτό προστέθηκε με τις διατάξεις του άρθρου 
2 του Ν. 3206/2003 «Γραφεία Ιδιωτικών Ερευνών και άλ¬ 
λες διατάξεις» (Α' 298) σε συνδυασμό με την παρ. 4 του 
άρθρου 2 και την παρ. 3 του άρθρου 3 του ως άνω Ν. 
2518/1997. 

2. Τις διατάξεις του άρθρου 29α του Ν.1558/1985 «Κυ¬ 
βέρνηση και κυβερνητικά όργανα» (Α' 154), το οποίο προ¬ 
στέθηκε με το άρθρο 27του Ν. 2081/1992 (Α' 154) καιαντι- 
καταστάθηκε με το άρθρο 1 παρ. 2 του Ν. 2469/1997(Α' 
38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Για τη χορήγηση της προβλεπόμενης από τις διατά¬ 


ξεις της παρ. 4 του άρθρου 11 του Ν. 2518/1997, όπως 
προστέθηκε με τις διατάξεις του άρθρου 2 του Ν. 
3206/2003, άδειας λειτουργίας γραφείου ιδιωτικών ερευ¬ 
νών, υποβάλλονται από τον ενδιαφερόμενο στο Τμήμα 
Ασφαλείας και όπου δεν υπάρχει στο Αστυνομικό Τμήμα 
της περιοχής όπου έχει την έδρα της η επιχείρηση, τα 
ακόλουθα δικαιολογητικά: 

α. Προκειμένου για ατομική επιχείρηση: 

(1) Αίτηση για τη χορήγηση της άδειας. 

(2) Βεβαίωση έναρξης δραστηριότητας της Δ.Ο.Υ. 

(3) Αποδεικτικό καταβολής του αναλογούντος σχετικού 
τέλους. 

(4) Οποιοδήποτε έγγραφο από το οποίο να αποδεικνύε- 
ται η νόμιμη χρήση του ακινήτου της έδρας της επιχείρη¬ 
σης. Σε περίπτωση δωρεάν παραχώρησης της χρήσης 
του ακινήτου, υποβάλλεται εκτός του τίτλου ιδιοκτησίας 
και υπεύθυνη δήλωση του παραχωρούντος (θεωρημένη) 
στην οποία να προσδιορίζεται χρονικά η διάρκεια της πα¬ 
ραχώρησης. 

(5) Επικυρωμένο φωτ/φοτου δελτίου ταυτότητος ή δια¬ 
βατηρίου. Τα στοιχεία ταυτότητος που έχουν μεταβληθεί 
δηλώνονται με υπεύθυνη δήλωση του άρθρου 8 του Ν. 
1599/1986. Ειδικά οι υπήκοοι χωρών μελών της Ε.Ε., υπο¬ 
βάλουν αντ’ αυτού επικυρωμένο αντίγραφο άδειας διαμο¬ 
νής στην χώρα μας. 

(6) Πιστοποιητικό Στρατολογικού Γραφείου Τύπου Α'. 
Το δικαιολογητικά αυτό δεν απαιτείται για υπηκόους χω¬ 
ρών μελών της Ε.Ε., όπου δεν προβλέπεται υποχρεωτική 
στράτευση γεγονός που επιβεβαιώνει ο ενδιαφερόμενος 
με υπεύθυνη δήλωση (θεωρημένη). 

(7) Αντίγραφο Ποινικού Μητρώου για δικαστική χρήση, 
η ημερομηνία έκδοσης του οποίου δεν πρέπει να απέχει 
πέραν του τριμήνου από την ημερομηνία υποβολής του. 
Το δικαιολογητικά αυτό εκδίδεται κατόπιν αιτήσεως του 
ενδιαφερομένου και διαβιβάζεται στην αστυνομική αρχή 
υποβολής των λοιπών δικαιολογητικών, μέσω της αρμό¬ 
διας δικαστικής Αρχής. 

(8) Πιστοποιητικό εισαγγελικής αρχής του τόπου κατοι¬ 
κίας του, από το οποίο να προκύπτει αν έχει παραπεμφθεί 
αμετάκλητα σε δίκη για αδίκημα από τα αναφερόμενα στο 
εδάφιο δ'του άρθρου 2 του Ν.2518/1997, η ημερομηνία 
έκδοσης του οποίου δεν πρέπει να απέχει πέραν του τρι¬ 
μήνου από την ημερομηνία υποβολής του. 

(9) Υπεύθυνη δήλωση του άρθρου 8 του Ν. 1599/1986, 
με την οποία δηλώνεται από τον ενδιαφερόμενο ότι: 

ί) δεν στερείται των προϋποθέσεων που αναφέρονται 
στα εδάφια θ' και ι' της παρ. 1 του άρθρου 2 του 
Ν. 2518/1997. 

ϋ) δεν έχει παραπεμφθεί αμετάκλητα σε δίκη για τα προ- 
βλεπόμενα από το εδάφιο στ', της παρ. 1 του άρθρου 2 
του Ν. 2518/1997 αδικήματα από άλλη, εκτός του τόπου 
κατοικίας του, εισαγγελική αρχή. Σε περίπτωση κατά την 
οποία έχει παραπεμφθεί δηλώνεται η αρμόδια εισαγγελι- 
κή αρχή καθώς και για ποιο αδίκημα παραπέμφθηκε. 

ίϋ) δεν εμπίπτει στις απαγορεύσεις των εδαφίων α', β' 
και γ', της παρ. 6 του άρθρου 11 του Ν. 2518/1997, όπως 
αυτό προστέθηκε με τις διατάξεις του άρθρου 2 του Ν. 
3206/2003. 

(10) Πιστοποιητικό ιατρού νευρολόγου ή ψυχιάτρου 
από το οποίο να προκύπτει ότι δεν ελέγχεται ούτε και ανα- 
φέρεται «μείζον ψυχοπαθολογία» και ότι δεν είναι χρή¬ 
στης ναρκωτικών ουσιών, η ημερομηνία έκδοσης του 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19361 


οποίου δεν πρέπει να απέχει πέραν του τριμήνου απάτην 
ημερομηνία υποβολής του. 

(11) Πιστοποιητικό πρωτοδικείου ότι δεν τελεί υπό δι¬ 
καστική συμπαράσταση, η ημερομηνία έκδοσης του οποί¬ 
ου δεν πρέπει να απέχει πέραν του τριμήνου από την ημε¬ 
ρομηνία υποβολήςτου. 

(12) Τέσσερις (4) πρόσφατες έγχρωμες φωτογραφίες. 

β. Προκειμένου περί προσωπικών εταιρειών, υποβάλ¬ 
λονται τα αναφερόμενα στις περιπτώσεις (1), (2), (3) και 

(4) του προηγούμενου εδαφίου δικαιολογητικά και επι¬ 
πλέον: 

(1) Αντίγραφο του καταστατικού, όπως καταχωρήθηκε 
στο οικείο πρωτοδικείο. 

(2) Τα αναφερόμενα στις περιπτώσεις (5) έως και (12) 
του προηγουμένου εδαφίου για καθένα από τα προβλε- 
πόμενα στηνπαρ. 2 του άρθρου 2 του Ν. 2518/1997 πρό¬ 
σωπα, για τα οποία απαιτείται να συντρέχουν οι καθορι¬ 
ζόμενες από τις διατάξεις της παρ. 1 του ιδίου άρθρου 
προϋποθέσεις. 

2. Για τη χορήγηση της προβλεπόμενης από τις διατά¬ 
ξεις της παρ. 4 του άρθρου 11 του Ν. 2518/1997, όπως 
προστέθηκε με διατάξεις του άρθρου 2 του Ν.3206/2003 
άδειας εργασίας προσωπικού γραφείου ιδιωτικών ερευ¬ 
νών, ο ενδιαφερόμενος υποβάλλει στο Τμήμα Ασφαλείας 
και όπου δεν υπάρχει στο Αστυνομικό Τμήμα του τόπου 
κατοικίας του τα αναφερόμενα στις περιπτώσεις (1), (3), 

(5) και (7) έως και (12) του εδαφίου α'της παρ. 1 δικαιο- 
λογητικά. 

Άρθρο 2 

Διαδικασία έκδοσης- Ανανέωσης αδειών. 

1. Οι αναφερόμενες στην παρ. 1 του προηγούμενου άρ¬ 
θρου Υπηρεσίες υποδοχής των δικαιολογητικών για την 
έκδοση άδειας λειτουργίας γραφείου ιδιωτικών ερευνών 
ελέγχουν εάν αυτά είναι πλήρη και κανονικά και τα υπο¬ 
βάλλουν στη Διεύθυνση Δημόσιας Ασφάλειας του Αρχη¬ 
γείου Ελληνικής Αστυνομίας, μέσω της προϊσταμένης 
τους Αστυνομικής Διεύθυνσης ή Διεύθυνσης Ασφαλείας 
προκειμένου για τους νομούς Αττικής και Θεσσαλονίκης. 

2. Οι αρμόδιες για την έκδοση των αδειών λειτουργίας 
γραφείου ιδιωτικών ερευνών και των αδειών εργασίας 
του προσωπικού αυτών για την εξακρίβωση των προϋπο¬ 
θέσεων των εδαφίων δ', ε' και στ' του άρθρου 2 του 
Ν. 2518/1997 λαμβάνουν υπόψη, πέραν όσων αναφέρο- 
νται στο αντίγραφο του ποινικού μητρώου, και ποινικές 
καταδίκες που προκύπτουν από τηρούμενα στα αρχεία 
των αρμοδίων Υπηρεσιών στοιχεία. 

3. Κατά τα λοιπά για την διαδικασία έκδοσης και ανανέ¬ 
ωσης των άδειων που προβλέπονται από τις διατάξεις της 
παρ. 4του άρθρου 11 του Ν. 2518/1997, όπως προστέθη¬ 
κε με τις διατάξεις του άρθρου 2 του Ν. 3206/2003 εφαρ¬ 
μόζονται αναλόγως οι διατάξεις των παρ 2 έως και 10 του 
άρθρου 2 και των παρ. 1,2,3 του άρθρου 3 της υπ’ αριθμ. 
1016/109/5-κε'από 14.11.1997 απόφασης του Υπουργού 
Δημόσιας Τάξης (Β'-1055). 

Άρθρο 3 

Αφαίρεση αδειών 

Σε περίπτωση παράβασης, η οποία δικαιολογεί αφαίρε¬ 
ση των αναφερομένων στην παρούσα απόφαση αδειών, 
σύμφωνα μετις διατάξεις της παρ. 10, του άρθρου 11 του 
Ν. 2518/1997, όπως προστέθηκε με το άρθρο 2 του Ν. 
3206/2003, εφαρμόζονται αναλόγως οι διατάξεις της 


παρ. 4, του άρθρου 3 της υπ’ αριθμ. 1016/109/5-κε' από 
14.11.1997 απόφασης του Υπουργού Δημόσιας Τάξης. 

Άρθρο 4 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Οκτωβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 23/516 (5) 

Συμπλήρωση του καταλόγου Εκπαιδευτών για την εκπαί¬ 
δευση του προσωπικού που θα προσληφθεί στην Αρ¬ 
χή Διασφάλισης του Απορρήτου των Επικοινωνιών. 

Ο ΠΡΟΕΔΡΟΣ 

ΤΗΣ ΑΡΧΗΣ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ 
ΤΩΝ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν. 3115/03 άρθρο 6παράγρ.3 περί συγκροτήσεως 
Επιτροπών και Ομάδων Εργασίας. 

2. Την απόφαση της Ολομέλειας της ΑΔΑΕ της 19ης 
Μάίου 2004 σύμφωνα με την οποία αποφασίστηκε η συ¬ 
γκρότηση Επιτροπών για την εκπαίδευση του προσωπι¬ 
κού που θα προσληφθεί στην ΑΔΑΕ. 

3. Την απόφαση της Ολομέλειας της ΑΔΑΕ της 25ης Αυ- 
γούστου 2004 σύμφωνα με την οποία αποφασίστηκε η συ¬ 
μπλήρωση του καταλόγου Εκπαιδευτών για την εκπαί¬ 
δευση του προσωπικού που θα προσληφθεί στην ΑΔΑΕ 
από Ειδικούς Καθηγητές Πανεπιστημίου και άλλους Ειδι¬ 
κούς Επιστήμονες προκειμένου το προσωπικό να ενημε¬ 
ρωθεί πέραν των ειδικών θεμάτων που απασχολούν την 
ΑΔΑΕ (θεσμικό πλαίσιο, τεχνικά θέματα κ.λ.π.) και επί θε¬ 
μάτων γενικότερου ενδιαφέροντος όπως: νομικά θέματα 
επί των τηλεπικοινωνιών, θέματα οικονομίας της αγοράς 
με τη θέσπιση μέτρων προστασίας της ασφάλειας και του 
απορρήτου, κ.λ.π.), αποφασίζουμε: 

Συμπληρώνουμε τον κατάλογο των Εκπαιδευτών για 
την εκπαίδευση του προσωπικού που θα προσληφθεί 
στην ΑΔΑΕ με τους παρακάτω Ειδικούς Καθηγητές Πανε¬ 
πιστημίου και Ειδικούς Επιστήμονες σε θέματα τηλεπι¬ 
κοινωνιακά από πλευράς νομικής επιστήμης ή οικονομι¬ 
κής επιστήμης καθώς και σε θέματα δημοσίου δικαίου και 
επικοινωνίας: 

α) Γεώργιος Μπήτρος, καθ. ΟΠΑ. 

β) Ιωάννης Μεταξάς, καθ. ΕΚΠΑ. 

γ) Αλκιβιάδης Ψάρρας, Δρ. δικηγόρος. 

δ) Χαράλαμπος Χρυσανθάκης, καθ. Δημοσίου Δικαίου 
ΕΚΠΑ 

ε) Κωνσταντίνος Μαραβέλας, τ. Δ/νων Σύμβουλος 
ΟΤΕπθΙ 

στ) Ιάκωβος Βενιέρης, καθ.ΕΜΠ 

Εξ αυτών οι πρώτοι τέσσερις θα λάβουν μέρος στο πρώ¬ 
το μέρος της εκπαίδευσης του μηνάς Νοεμβρίου, ενώ οι 
δύο τελευταίοι θα λάβουν μέρος και στα δύο μέρη εκπαί¬ 
δευσης (δηλαδή Νοέμβριο και Δεκέμβριο). 

Η αποζημίωση των προαναφερομένων εκπαιδευτών θα 
προκύψει από κοινή απόφαση των Υπουργείων Οικονο¬ 
μίας και Οικονομικών και Δικαιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2004 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 6 ) 

Στη ΔΥΙδ/οικ. 87157/2.9.2004 απόφαση του Υπουργού 
Υγείας και Κοινωνικής Αλληλεγγύης, που δημοσιεύθηκε 
στοΦ.Ε.Κ. 1399/13.9.2004 (τεύχος Β' σχετικά με συγκρό¬ 
τηση Υπηρεσιακών Συμβουλίωντων αποκεντρωμένων και 
ανεξάρτητων υπηρεσιακών μονάδων (νοσοκομείων) των 
Πε.Σ.Υ.Π., Ε.Ο.Φ. και Ε.Κ.Α.Β. και ειδικότερα στη σελίδα 
18081, γίνονται οι παρακάτω διορθώσεις σφαλμάτων: 

1. Από το εσφαλμένο στην παράγραφο 8: 

«.πειθαρχικών υποθέσεων, ως εισηγητής με δικαίω¬ 


μα ψήφου, ορίζεται ένα από τα μέλη του Υπηρεσιακού 
Συμβουλίου,.». 

στο ορθό: 

«.πειθαρχικών υποθέσεων των υπαλλήλων του 

Ε.Κ.Α.Β. και του Ε.Ο.Φ., ως εισηγητής με δικαίωμα ψή¬ 
φου, ορίζεται ένα από τα μέλη του Υπηρεσιακού τους 
Συμβουλίου.». 

2. Από το παράρτημα της ανωτέρω απόφασης διαγρά¬ 
φονται τα κάτωθι αναφερόμενα Νοσοκομεία: 

Γενικό Νοσοκομείο Αθηνών «ΚΟΡΓΙΑΛΕΝΕΙΟ - ΜΠΕΝΑ- 
ΚΕΙΟ» Ε.Ε.Σ. 

Γενικό Νοσοκομείο Παίδων Αθηνών «ΠΑΝ. ΚΑΙ ΑΓΑ. ΚΥ¬ 
ΡΙΑΚΟΥ». 

Γενικό Νοσοκομείο «ΑΣΚΛΗΠΙΕΙΟ ΒΟΥΛΑΣ». 

Αντικαρκινικό Ογκολογικό Νοσοκομείο Αθηνών «Ο 
ΑΓΙΟΣ ΣΑΒΒΑΣ». 

Ψυχιατρικό Νοσοκομείο Αττικής «ΔΡΟΜΟΚΑΙΤΕΙΟ». 

(Από το Υπουργείο Υγείας και Κοινωνικής Αλληλεγγύης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








